Αθλητικά γεγονότα του 2008/Νοέμβριος

Στο λήμμα αναφέρονται σημαντικά αθλητικά γεγονότα στον κόσμο που έλαβαν χώρα το Νοέμβριο του 2008 συνοδευόμενα από τις πηγές που τα μετέδωσαν. 

 2 Νοεμβρίου 
Μηχανοκίνητος αθλητισμός: 
Ο Βρετανός Λιούις Χάμιλτον γίνεται ο νεαρότερος νικητής στη Φόρμουλα 1 παρά την 5η θέση του στο Γκραν Πρι της Βραζιλίας, όπου επικράτησε ο Φελίπε Μάσα. Η Φεράρι κερδίζει το πρωτάθλημα στους κατασκευαστές. 
Ο Γάλλος Σεμπαστιάν Λεμπ με Σιτροέν γίνεται για 5η φορά παγκόσμιος πρωταθλητής, παρά την 3η θέση του στον τελευταίο αγώνα στο Ράλι της Ιαπωνίας. 
Ποδόσφαιρο: Παραιτείται ο πρόεδρος της ΑΕΚ, Ντέμης Νικολαΐδης. 
Χειροσφαίριση: Επανεκλέγεται στην προεδρία της ΟΧΕ ο Στέλιος Αγγελούδης. 

 3 Νοεμβρίου 
Ποδόσφαιρο: Απολύεται ο προπονητής της ΠΑΕ Ηρακλής, Άνχελ Πεντράσα. 

 4 Νοεμβρίου 
Ποδόσφαιρο: Για τα προκριματικά του Τσάμπιονς Λιγκ, ο Παναθηναϊκός νικά τη Βέρντερ Βρέμης με 3-0.

 17 Νοεμβρίου 
Ξιφασκία: Το χρυσό μετάλλιο στο Παγκόσμιο Κύπελλο ξίφους ασκήσεως στη Μαδρίτη, κατακτά ο έφηβος Θόδωρος Νάκης. Είναι το πρώτο ελληνικό μετάλλιο στην εν λόγω διοργάνωση. 
Ποδόσφαιρο: Ο Γιώργος Δώνης αποχωρεί από την τεχνική ηγεσία της ΑΕΚ. 

 18 Νοεμβρίου 
Κωπηλασία: Αποχωρεί από την ενεργό δράση η πρωταθλήτρια Χρύσα Μπισκιτζή.

 19 Νοεμβρίου 
Ποδόσφαιρο: 
Η εθνική Ελλάδας ισοφαρίζει την παγκόσμια πρωταθλήτρια Ιταλία με 1-1 σε αγώνα ενόψει της συνέχειας των προκριματικών του Μουντιάλ 2010. 
Συμβόλαιο συνεργασίας διάρκειας 1,5 έτους υπογράφει στην ΑΕΚ ο Ντούσαν Μπάγεβιτς. 

 20 Νοεμβρίου 
Ποδόσφαιρο: Νέος προπονητής του Αστέρα Τρίπολης αναλαμβάνει ο Νίκος Κωστένογλου.

 23 Νοεμβρίου 
Αντισφαίριση: Η Ισπανία κατακτά το Κύπελλο Ντέιβις για τρίτη φορά στην ιστορία της, νικώντας με 3-1 στον τελικό την Αργεντινή στο Μαρ ντελ Πλάτα.
Πετοσφαίριση: Στο All-Star Game πετοσφαίρισης στην Αμαλιάδα, κερδίζουν οι Ξένοι, με 2-0 σετ επί των Ελλήνων. 
Ποδόσφαιρο:Η Κολόμπους Κρου κατακτά για πρώτη φορά στην ιστορία της το πρωτάθλημα ποδοσφαίρου των Ηνωμένων Πολιτειών. Στον τελικό επιβλήθηκε  με 3-1 των Ρεντ Μπουλς της Νέας Υόρκης. 
Στίβος: Η Ρωσίδα Γελένα Ισινμπάγιεβα στις γυναίκες και ο Τζαμαϊκανός Γιουσέιν Μπολτ στους άνδρες ανακηρύσσονται από την IAAF κορυφαίοι αθλητές για το 2008, σε γκαλά στο Μονακό. 

 25 Νοεμβρίου 
Ποδόσφαιρο: Το Περού αποκλείεται από τις διεθνείς ποδοσφαιρικές διοργανώσεις εξαιτίας της επέμβασης των πολιτικών στο ποδόσφαιρο, με απόφαση της FIFA. 
Σκάκι: Η Αρμενία διατηρεί τον τίτλο της κερδίζοντας την Κίνα με 2:5:1:5 στην 38η Σκακιστική Ολυμπιάδα, που ολοκληρώνεται στη Δρέσδη της Γερμανίας.(Public Radio of Armenia)

 26 Νοεμβρίου 
Ποδόσφαιρο: Ο Παναθηναϊκός κερδίζει με 1-0 την Ίντερ στο Μιλάνο, σε αγώνα για τη φάση των 16 του Τσάμπιονς Λιγκ  
Χειροσφαίριση: Η εθνική ανδρών Ελλάδας ηττάται από τη Σλοβακία με 28-27 σε αγώνα του 4ου ομίλου για την πρόκριση στους τελικούς του ευρωπαϊκού πρωταθλήματος.
Η γυναικεία ομάδα ηττήθηκε επίσης από την Τσεχία με 14-42 στα προκριματικά της ίδιας διοργάνωσης. 

 27 Νοεμβρίου 
Ποδόσφαιρο:Ο Ολυμπιακός κερδίζει με 5-1 την Μπενφίκα σε αγώνα για την  τρίτη αγωνιστική των ομίλων του Κυπέλλου ΟΥΕΦΑ.

 28 Νοεμβρίου 
Χειροσφαίριση: Την 3η της ήττα σε ισάριθμους αγώνες στο πλαίσιο των προκριματικών του παγκοσμίου πρωταθλήματος υφίσταται η εθνική Ελλάδας γυναικών, από τη Λιθουανία, με 45-33 στο Έμεν της Ολλανδίας.

 92